AMI
C3
al. 13 490€
Uus C3 Aircross
al. 15 990€
C4
al. 15 900€
Ë-C4
al. 31 490€
C5 Aircross
al. 21 990€
C5 Aircross Hybrid
al. 34 900€
Berlingo
al. 14 900€
Spacetourer
al. 27 700€
ë-SpaceTourer
al. 51 490€
Berlingo VAN
al. 14 400€
Jumpy
al. 23 190€
Jumper
al. 22 400€
ë-Jumpy
al. 32 990€
Lisatud 03.06.2021
Kogu Citroëni tarbesõidukite valik elektrifitseeritakse selle aasta jooksul. Kaubik ë-Jumpy on juba kohal ning aasta teises pooles saabuvad ka My Ami Cargo, ë-Berlingo Van, ë-Jumper ja ë-Jumpy Hydrogen.
Citroën ë-Jumpy Hydrogenis kombineeruvad vesiniku- ja elektrienergia, pakkudes seeläbi elektrilises režiimis täiselektrilise versiooniga võrreldes veelgi suuremat sõiduulatust. ë-Jumpy Hydrogeni sõiduulatus on üle 400 kilomeetri ja paagitäie vesiniku tankimiseks kulub kolm minutit. ë-Jumpy Hydrogeni võib seega pidada väikekaubikute seas selgeks suunanäitajaks.
Alates 1928. aastast on Citroën teinud pidevalt uuendusi, et kohaneda muutustega ühiskonnas ning pakkuda spetsialistidele nende igapäevatöös meelerahu ja võimalikult head kasutusmugavust. Vastusena uutele sotsiaalsetele ja keskkonnaga seotud väljakutsetele võtab Citroën 2021. aastal ë-Jumpy Hydrogeniga kasutusele uue energialiigi. My Ami Cargoga rakendatakse uusi kontseptsioone linnatranspordis, luues nii kõige terviklikuma elektrisõidukite valiku turul.
Citroën täiendab oma sõidukite mootorivalikut vesinikutehnoloogiaga. See on sobiv lahendus ettevõtetele, kelle sõidukid peavad päevas läbima üle 300 kilomeetri, või kellel pole aega päeval sõidukit laadida. Citroëni täiustunud mudelivalik vastab seega kõikidele klientide vajadustele.
Kütuseelemendi ja akuga varustatud ë-Jumpy Hydrogen on esimene Citroëni mudel, mis kasutab seda uudset energialahendust. Uue tehnoloogia kasutuselevõtt ei muuda klientidele tuttavat mudeli mahutavust ja kandevõimet.
Täielikult elektriline ë-Jumpy Hydrogen kasutab kahte energiaallikat: 45 kW kütuseelementi, mis toodab kolmeosalises mahutis hoitavast vesinikust elektrit, ja 10,5 kWh akut, mis toimib reservina (50 km sõiduulatus). Akusse salvestatud energia võetakse kasutusele automaatselt, kui vesinikupaak on tühjaks saanud.
Sõiduki tööulatuse tagab vesinikkütuseelement, akusse salvestatud energiat kasutatakse ka üleminekuetappides, näiteks tugeva kiirenduse ja mäkketõusu korral. Ka aeglustamisel salvestatakse akusse energiat, kuid seda laetakse piisava energiavaru tagamiseks pidevalt ja automaatselt vesinikkütuseelemendi abil toodetud elektrist. Mõistagi saab kaubikut laadida ka elektrisõidukite laadimispunktides.
Uue mudeli sõiduulatus on üle 400 km* (WLTP järgi) ning esiistmete all asuvat kolme süsinikkiust vesinikupaaki saab täita vaid kolme minutiga.
Kahes suuruses – L2 (4,95 m) ja L3 (5,30 m) – saadaval ë-Jumpy Hydrogeni esimesed tarned on kavandatud äriklientidele juba 2021. aasta sügisel.
Euroopa elektrisõidukite turg kasvab kiiresti – 2020. aastal 132% võrreldes 2019. aastaga. Ligi üks kümnest möödunud aastal müüdud sõidukist oli elektriline. Eeldatavasti kasvab turg 2021. aastal veel 53%.
Kasvust ei jäänud puutumata ka väiksemate elektriliste tarbesõidukite turg, kus möödunud aastal võeti arvele 127% rohkem sõidukeid kui eelneval perioodil. Just sellel turul kavatseb Citroën olla tuntud tegija.
Vaadates kaugemale kohustusest vähendada oma mudelivaliku süsinikujalajälge, on Citroëni elektrilised sõidukid hädavajalikud spetsialistidele, kelle töö viib neid üha suuremal määral reguleeritud linnakeskustesse. Elektrifitseerimine võimaldab ka ettevõtetel oma autoparke optimeerida, pidades silmas keskkondlike ja majanduslikke näitajaid.
Näitena vähendatud kasutuskulude kohta võib tuua ë-Berlingo Vani, mis tarbib keskmiselt 18 kWh elektrit 100 km kohta ehk umbes 3 euro jagu, samas kui kaubiku hoolduskulud on keskmiselt 30% madalamad kui sisepõlemismootoriga versiooni puhul. Lisaks pakub sõidukipargi elektrifitseerimine töötajatele sujuva ja vaikse sõidu, parandades niimoodi töötingimusi. Sealjuures on optimaalse tootlikkuse tagamiseks säilitatud ë-Berlingo Vani, ë-Jumpy’ ja ë-Jumperi tõestatud võimekus.
Berlingo Vani on kogu maailmas alates 1996. aastast müünud üle 1,6 miljoni eksemplari ja see oli Euroopas aprilli lõpu seisuga oma segmendis enimmüüdud kaubik. Nii on Berlingo Van kompaktsete kaubikute turul etaloniks juba kolm põlvkonda. Kaubik sobib suurepäraselt paljude igapäevaste sõitude jaoks – keskmiselt viis sõitu, umbes 30-minutilised vahepeatused ja keskmised läbitud vahemaad 50–100 km, harva üle 200 km.
Peagi saab tellida ë-Berlingo Vani, mis pakub oma 275-kilomeetrise (WLTP*) sõiduulatusega tegutsemisvabadust neile, kes töötavad linnakeskustes, aga ka äärelinnas või maapiirkonnas. Mudeli 50 kWh liitiumioonaku saab avalikus laadimispunktis kiirlaadijaga 80% ulatuses täis laadida vaid 30 minutiga. 100 KW (136 hj) mootori tippkiiruseks on 130 km/h.
Elektrimootori eelised täiendavad hästi Berlingo Vani edu alustalasid: viis kerekonfiguratsiooni, kuni 4,4 m3 praktilist mahutavust, kuni 800 kg kandevõime ning Extenso® salongi modulaarsus. ë-Berlingo Vanist leiab ka 18 mugavust pakkuvat tehnoloogilist lahendust, sealhulgas on tuuleklaasinäidik (oma kategoorias esimene) ja uus 10-tolline kõrglahutusega keskekraan.
ë-Jumpyt võib pidada Citroëni kõige mitmekülgsemaks mudeliks, mis sobib igat tüüpi teedele. Kaubikut ei kasutata tingimata vahet pidamata, pigem iseloomustavad ë-Jumpy kasutajaid mõned keskmise pikkusega sõidud päevas – keskmiselt kolm sõitu, sealhulgas üks vahepeatus, mis kestab kaks tundi, sõidud vahemikus 50–100 km, harva üle 200 km. ë-Jumpy abil saavad teenindusettevõtted transportida nii väikeseid kui ka keskmise suurusega veoseid. Suuremahuliste esemete transportimisele aitab kaasa ë-Jumpy oma segmendi parim kandevõime.
Citroën ë-Jumpy valiti sellel aastal ka rahvusvaheliseks aasta kaubikuks, seda tänapäevase disaini, pakutava mugavuse, kuni 6,6 m3 kasuliku mahutavuse, kuni 1275 kg kandevõime ning omas klassis silmapaistva modulaarsuse tõttu, eriti koos Citroëni multifunktsionaalse Moduwork®-süsteemiga, mis tagab kuni 4 m kasutatava pikkuse.
Sobiva ë-Jumpy saab valida vastavalt vajadustele ja eelarvele: valikus on 50 kWh akuga 230 km läbisõiduulatusega versioon (WLTP) ning 75 kWh akuga kuni 330 km läbisõiduulatusega versioon (WLTP). Nii katab ë-Jumpy enam kui 91% segmendi vajadustest.
ë-Jumperit kasutatakse enim planeeritud sõitude jaoks – kliendid saavad läbida pikki vahemaid (siseriiklikud ja rahvusvahelised reisid), keskmiselt 150 km päevas, maksimaalselt 300 km. Keskmiselt teevad kaubiku kasutajad päevas kaks sõitu, millest üks hõlmab üle kahe tunni pikkust vahepeatust.
Sõiduk on loodud pidades silmas raskemate ja mahukamate veoste transportimist nii maanteedel kui ka linnaliikluses. Mürata elektrimootor koos kaheksa kasuliku tehnoloogilise lahendusega pakub igapäevastes toimingutes rohkem juhtimisrõõmu.
ë-Jumperi sarja iseloomustab ka väga hea kohandatavus: neli versiooni (paneelkaubik, kabiiniga kaubik, topeltkabiiniga kaubik, platvormkaubik), neli pikkust ja kolm kõrgust. Elektriline kaubik on varustatud kahe akuga, mis võimaldab oma klassi üht parimat sõiduulatust – kuni 340 km*. Kaubiku kandevõime on 1590 kg ja mahutavus kuni 17 m3.